open-index/open-wikipedia-markdown huggingface dataset:
Harald von Bosse

**Harald Julius von Bosse** (; 29. syyskuuta (J: 17. syyskuuta) 1812 Pietari, Venäjä – 10. maaliskuuta 1894 Dresden, Saksa) oli pietarinsaksalainen arkkitehti, joka suunnitteli asuintaloja, palatseja ja kirkkoja. Hänen arkkitehtuurinsa edustaa kertaustyylejä.

Bossen suku oli alkujaan Riian baltiansaksalaisia ja hänen isänsä Ernst Gotthilf Bosse oli taidemaalari. Bosse kouluttautui arkkitehdiksi vuosina 1828–1831 Darmstadtissa Saksassa Georg Mollerin johdolla, ja palasi sitten Pietariin, jossa hän oli aluksi Aleksandr Brjullovin avustajana. Pietarin taideakatemia myönsi hänelle vapaan taiteilijan arvon vuonna 1832 ja hänet kutsuttiin akatemian jäseneksi vuonna 1839 sekä sen professoriksi vuonna 1854. Bosse oli vuodesta 1858 keisarillisen hovin arkkitehtina. Hän vetäytyi vuonna 1863 terveyssyistä viettämään eläkepäiviä Dresdeniin Saksaan. Bosse sai todellisen valtioneuvoksen arvonimen vuonna 1863 ja hänet aateloitiin vuonna 1865. Hän teki myös taidekäsitöitä, taidegrafiikkaa ja vesivärimaalauksia.

Bosse suunnitteli lukuisia palatseja ja asuintaloja. Hän yhdisteli taitavasti eri tyylisuuntia kuten uusrenessanssia ja uusbarokkia. Bossen päätyönä pidetään pyörökaarityylistä Riian pörssitaloa. Pietarissa hänen töitään ovat muun muassa Paškovin talo Kutuzovin rantakadulla (1843), Kitnerin talon muutostyöt Iisakin aukiolla (1847–1848), hänen oma kotitalonsa Vasilinsaarella (1847–1849), ruhtinas Kotšubein uusrenessanssityylinen talo (1853–1857) ja ruhtinatar Buturlinan uusbarokkityylinen talo (1857–1860) Tšaikovskogo-kadulla, Aleksandrinski-teatterin edustalla ollut kasvihuone (1860) sekä sittemmin purettu saksalainen reformoitu kirkko Moikan rantakadulla (yhdessä David Grimmin kanssa, 1862–1865). Bosse suunnitteli uusrokokootyylisiä sisustuksia keisarillisiin Talvipalatsiin, Oranienbaumin palatsiin ja Mihailovskin palatsiin sekä kesäasunnot Znamenkan suuriruhtinas Nikolai Nikolajevitšille ja Mihailovkan suuriruhtinas Mihail Nikolajevitšille.

Bosse on suunnitellut myös uusgoottilaisen Helsingin saksalaisen kirkon (1864) yhdessä C. J. von Heidekenin kanssa, tosin sen ulkonäköä muutettiin 1800-luvun lopulla Josef Stenbäckin suunnitelmien pohjalta. Bosse osallistui myös Helsingin Ritarihuoneen suunnittelukilpailuun ja piirsi rakennuksia Pietarin suomalaiselle seurakunnalle. Eläkepäivillään Bosse suunnitteli Dresdeniin Ihmevuoren Pyhän Simeonin ortodoksikirkon (1872–1874) ja reformoidun kirkon (1892–1894).

Bosse on haudattu Dresdenin Trinitatisfriedhof-hautausmaalle.

## Kuvagalleria

St.Petersburg, Zakrevskiy's (or Zubov's) house 2.jpg|Zakrevskin talo, Pietari (1847)
Чайковского, 30.JPG|Kotšubein talo, Pietari (1857)
Санкт-Петербург, Безымянный остров, ул. Чайковского, 10.JPG|Buturlinan talo, Pietari (1860)
German church Helsinki.jpg|Saksalainen kirkko, Helsinki (1864)
Russisch Orthodoxe Kirche Dresden.JPG|Pyhän Simeonin kirkko, Dresden (1874)


## Lähteet

## Aiheesta muualla
Ringlingin veljekset

**Ringlingin veljekset**, joiden alkuperäinen sukunimi oli Rüngeling, olivat yhdysvaltalainen veljessarja, joka perusti kuuluisan Ringling Brothers –sirkuksen 1800-luvun lopulla. Ostettuaan kilpailijansa Barnum & Bailey -sirkuksen vuonna 1907, heidän omistamansa Ringling Brothers and Barnum & Bailey Circus oli vuosikymmenten ajan Yhdysvaltain johtava sirkus.

Sirkusta johtivat eri aikoina seuraavat Ringlingin veljeksistä: Albert C. (1852–1916), Otto (1858–1911), Alfred T. (1861–1919), Charles (1863–1926), John (1866–1936) sekä August G. (1854–1907) ja Henry (1869–1918). He olivat saksalaisen maahanmuuttajan August Rüngelingin poikia. Charles, Albert, Otto, Alfred ja John perustivat vuonna 1882 laulu- ja tanssiryhmän, joka kävi kiertueilla. He yhdistivät pian siihen sirkusesityksiä ja avasivat vuonna 1884 kotikaupungissaan Baraboossa pienen sirkuksen. He alkoivat tehdä kiertueita Keski-Lännessä. Menestys oli aluksi vaatimatonta, kunnes he ostivat ensimmäisen norsunsa vuonna 1888. Sen jälkeen sirkuksen toiminta laajeni nopeasti. Charles toimi sirkuksen johtajana alkuvuodet.

Ringlingin veljesten sirkus alkoi vuonna 1890 kiertää maata junavaunuilla, jolloin he saattoivat tehdä yhä pidempiä kiertueita. He olivat 1900-luvulle siirryttäessä jo Barnum & Baileyn huomattavin kilpailija ja ryhtyivät ostamaan muita sirkuksia. Vuonna 1906 Ringlingit hankkivat omistukseensa Forepaugh-Sellsin sirkuksen ja James A. Baileyn kuoltua lopulta myös Barnum & Baileyn sirkuksen vuonna 1907. Ringlingeillä oli aluksi kaksi sirkusta, mutta myöhemmin ne yhdistyivät, ja uudelle sirkukselle annettiin nimi Ringling Brothers and Barnum & Bailey Circus.

Charlesin vuonna 1926 tapahtuneen kuoleman jälkeen sirkuksen johtajaksi tuli kymmenen vuoden ajaksi John. Vuonna 1929 hän hankki Ringlingien omistukseen American Circus Corporationin. Tuolloin Ringling Brothers and Barnum & Bailey –sirkuksen pääteltan katsomoon mahtui jopa 10&nbsp;000 katsojaa.

John kuoli vuonna 1936, ja useiden vastoinkäymisten jälkeen – muun muassa Hartfordin sirkuksen tulipalo – suku joutui viimein vuonna 1967 myymään sirkuksen Feldin perheelle. Vuonna 2015 Feld Entertainment ilmoitti lopettavansa norsunumerot, koska sirkusta oli vuosikaudet syytetty eläinten huonosta kohtelusta. Tämän jälkeen lipunmyynti romahti, ja toukokuussa vuonna 2017 Feld Entertainment lakkautti sirkuksen toiminnan.

## Lähteet
Total War: Three Kingdoms

**Total War: Three Kingdoms** on Creative Assemblyn kehittämä ja Segan julkaisema vuoropohjainen ja reaaliaikainen strategiapeli. Peli kuuluu *[[Total War]]* -pelisarjaan.

## Pelaaminen
Kuten edeltäjänsäkin, *Total War: Three Kingdoms* on vuoropohjainen ja reaaliaikainen strategiapeli. Sijoittuessaan Kolmen kuningaskunnan aikaan, pelaajat ohjaavat yhtä pelin kahdestatoista liittoumasta, joiden tulee tuhota muut liittoumat, yhdistää Kiina ja tulla sen valtiaaksi. Liittoumia johtavat sotaherrat, muun muassa Cao Cao, Liu Bei ja Sun Jian. Valloitustaisteluissa pelaaja ohjaa jalkaväkeä sekä ratsuväkeä. Kaikki pelin joukot ovat jaettu Gefolgschafteiksi, joita johtaa kenraali. Pelaaja kykenee sijoittamaan taistelukentälle kaksitoista kenraalia kerrallaan, ja pelaajat pääsevät käsiksi vain joukkoihin joita kenraalit voivat värvätä. Pelaaja onnistuu valloituksessaan kun kaikki vihollisen kenraalit ovat tapettu, tai kaupungin keskusta on kaapattu. Kenraalit joita voidaan ohjata erillään joukoistaan kykenevät käyttämään uniikkeja aseita ja tavaroita, jotka voidaan kerätä kenraalin kuoleman yhteydessä. Kenraalit kykenevät myös käymään kaksintaisteluja, joka loppuu toisen kenraalin pakoon tai kuolemaan. Jokaisella kenraalilla on eri luokka ja erikoisuus, jotka voivat vaikuttaa tämän johtamiin joukkoihin positiivisesti tai neutraalisti.

Pelissä on kaksi pelitilaa. Ensimmäinen tila, "Romanssi" perustuu kirjaan *[[Sanguo yanyi]]* (eng. *Romance of the Three Kingdoms*). Tässä tilassa kenraaleilla on lähes yli-inhimilliset voimat. Toinen tila, "Records", perustuu kirjaan *[[Kolmen kuningaskunnan kronikka]]* (eng. *Records of the Three Kingdoms*). Tämä tila on historiallisesti tarkempi. Tilassa kenraaleiden voimat poistetaan, eikä niitä voi käskyttää erikseen.

## Tarina
### Asetelma
Peli alkaa vuodesta 190, jolloin Han-dynastia on kaatumisen partaalla. Uusi keisari, Keisari Xian, tuli sotaherra Dong Zhuon manipuloimaksi, kenen alistava johtajuus johtaa kaaokseen. Uusia sotaherroja nousee ja he muodostavat liittoumia Dong Zhuota vastaan. Koska jokaisella sotaherralla on oma päämääränsä ja heidän uskollisuutensa horjuva, tulevien sotien voittajat tulevat muodostamaan Kiinan tulevaisuuden.

## Lähteet

## Aiheesta muualla
*
Suuri maailma! Suuret seikkailut!

**Suuri Maailma! Suuret Seikkailut!** () on suoraan videolle julkaistu brittiläinen animaatioelokuva joka sai ensi-iltansa vuonna 2018, ja perustuu televisiosarjaan *[[Tuomas Veturi]]*. Elokuvan tietokoneanimaation on tehnyt Jam Filled Entertainment.

## Suomenkieliset ääninäyttelijät

## Lähteet
Minneula Azizov

**Minneula Zinjatovitš Azizov** (, s. 23. kesäkuuta 1951 Ivanovo, Permin alue, Venäjän SFNT) on Neuvostoliittoa edustanut, kilpauransa päättänyt maahockeypelaaja.

Azizov kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia. Azizov saavutti myös EM-hopeaa vuonna 1983.

## Lähteet
* Minneula Azizov Bio, Stats, and Results Olympics at Sports-Reference.com 

## Viitteet
Tolvana

**Tolvana** on Reijo Mäen vuonna 2019 ilmestynyt kolmaskymmenes Vares-dekkari. Se käsittelee Venäjää. Kirjan kustansi Otava.

*Tolvanan* aihe on Venäjän pyrkimys varautua kriisitilanteita varten hankkimalla strategisia asemia Turun saaristosta laivaväylien varrelta ja tekemällä muita valmisteluja. [Vrt. Airiston Helmi tutkinta] Teema on sama kuin Mäen vuonna 2001 julkaisemassa kirjassa *[[Kolmastoista yö]]*. Tolvana käsittelee lisäksi Venäjän suhdetta toisinajattelijoihin ja sivuaa siten myös Mäen vuonna 1988 kirjoittamaa *[[Marraskuu on musta hauta]]* -teosta. Juonessa on yhtymäkohtia vuonna 1991 julkaistuun *[[Kuoleman kapellimestari]]in*. Kirjassa esitellään myös Venäjän turvallisuuspalvelujen suhteita ja toimintatapoja.

## Vastaanotto
Turun Sanomien Kimmo Rantanen arvioi kirjaa useammasta näkökulmasta avautuvaksi perus-Varesta jäntevämmäksi trilleriksi. Mäki varoittaa Ilkka Remeksen tapaan naiiviudesta Venäjän valtapyrkimysten suhteen, mitä korostaa vielä kirjan lähdeluettelo ja jälkisanat. 

Ilmestymisvuonnaan Tolvanaa myytiin 21 400 kappaletta ja se oli kuudenneksi myydyin kotimainen kaunokirja.

## Lähteet
Maarit Järvenpää

**Maarit Järvenpää** on suomalainen matemaatikko ja Oulun yliopiston matemaattisten tieteiden tutkimusyksikön professori ja dekaani.

Järvenpää väitteli filosofian tohtoriksi Jyväskylän yliopistosta. Hänen englanninkielinen väitöskirjansa (1994) oli otsikoitu *On the Upper Minkowski Dimension, the Packing Dimension, and Orthogonal Projections*. Väitöskirjatutkimusta ohjasi professori Pertti Mattila.

Järvenpään tutkimusaiheet liittyvät geometriseen mittateoriaan, fraktaaligeometriaan, dynaamisiin systeemeihin ja metristen avaruuksien analyysiin. Ennen Oulun yliopistoon siirtymistään Järvenpää toimi muun muassa professorina Jyväskylän yliopistossa ja vieraili Sveitsissä, Yhdysvalloissa ja Skotlannissa. Hän on johtanut Suomen Akatemian rahoittamaa huippututkimusyksikköä jo Jyväskylässä työskennellessään. Sittemmin Järvenpään tutkimusryhmä on osallistunut esimerkiksi Suomen Akatemian vuosien 2014–2019 Analyysin ja dynamiikan -huippututkimushankkeeseen.

Suomalaisen tiedeakatemian jäsen Järvenpää on ollut vuodesta 2019.

## Lähteet

## Aiheesta muualla
*Neulankääntöongelma (2010) (youtube.com)
Orange Beach

**Orange Beach** on kaupunki Meksikonlahden rannalla, Alabaman osavaltiossa Yhdysvalloissa. Sen väkiluku oli vuoden  väestönlaskennassa 8&nbsp;095. Orange Beach kuuluu Baldwinin piirikuntaan. 

## Kuvia kaupungista

Tiedosto:Orange Beach Sun and Booms.JPG|Orange Beachin rantaa.
Tiedosto:Romar House Bed & Breakfast-2.jpg|Romar House Bed & Breakfast.
Tiedosto:Orange Beach, Alabama from a plane.jpg|Ilmakuva kaupungista.


## Lähteet

## Aiheesta muualla
OK (suomalainen musiikkilehti)

**OK** tai **O.K.** oli suomenkielinen nuorille suunnattu musiikkilehti, jonka Tom Pyynönen, entinen *[[Intro (lehti)|Help!]]*-lehden päätoimittaja, perusti vuonna 1981 *[[Suosikki|Suosikin]]* kilpailijaksi. Alkuvaiheessa lehteä kustansi Kolmiokirja. Lehden kohderyhmänä oli *Suosikin* tapaan 10–18-vuotiaat, ilmestymistiheys samoin kerran kuussa, ja sisältökin mukaili kilpailijaa: popmusiikin lisäksi juttuja muodista, terveydestä, nuorten elämästä, elokuvista ja sarjakuvista.. *OK* ei ilmestynyt pitkään: se siirtyi ensin Yhtyneiden Kuvalehtien omistukseen, ja vuonna 1984 *Suosikin* kustantaja Lehtimiehet osti sen.

Vuoden 1982 alussa *OK*-lehteä syytettiin vilpillisistä haastattelumenetelmistä. Sen freelance-toimittaja Markus Selin oli saanut haastatteluja keikalla olevilta Pelle Miljoonalta ja Hassisen koneelta sanomalla olevansa paikallislehdestä tai tekevänsä jutun moneen eri lehteen.

## Lähteet
Fossil (Oregon)

**Fossil** on kaupunki Oregonin osavaltiossa Yhdysvalloissa. Sen väkiluku oli vuoden  väestönlaskennassa 473. Fossil on Wheelerin piirikunnan hallintokeskus ja suurin kaupunki. 

## Väestö
Kaupungin asukkaista 81,2 prosenttia on valkoisia ja 13,5 prosenttia latinalaisamerikkalaisia. 0,499 prosenttia puhuu myös muita kieliä kuin englantia. 95,6 prosenttia asukkaista on Yhdysvaltain kansalaisia. Kaupungin väestön keski-ikä on 59,1 vuotta.

## Kuvia kaupungista

Tiedosto:2017-07-15 Fossil 05.jpg|Metodistikirkko.
Tiedosto:Fossil, OR — City Hall, Library and Fire Department (PNG).png|Rakennus, jossa sijaitsee kaupungintalo, kirjasto ja paloasema.
Tiedosto:Fossil, OR — Mercantile Co Building.jpg|Mercantile Co Building.


## Lähteet

## Aiheesta muualla
Risto Tupamäki

**Risto Kalle Olavi Tupamäki** (17. maaliskuuta 1957 Petäjävesi – 15. toukokuuta 2019 Petäjävesi) oli suomalainen ravivalmentaja ja raviohjastaja. 1970-luvulla uransa aloittanut Tupamäki saavutti ohjastajana lähes 2 000 voittoa. Suomenhevosiin keskittynyt Tupamäki voitti ravikuningattaren tittelin tammalla Uja vuonna 1998 ja ravikuninkuuden oriilla Costello vuonna 2018. Hänen muita suurkilpailuvoittojaan oli muun muassa Kylmäveristen Pohjoismaiden mestaruus, jonka Tupamäki voitti kolmasti vuosina 1979–1980 (Pelurkki) ja 2018 (Costello).

Risto Tupamäen isä oli tunnettu hevosmies ja järjestöihminen Tauno Tupamäki (1913–1987). Hänen poikansa Antti Tupamäki on raviohjastaja ja -valmentaja. ja veljensä Antero Tupamäki tunnettu hevosiin perehtynyt eläinlääkäri.

Tupamäki kuoli tapaturmaisesti toukokuussa 2019 ollessaan metsätöissä kotitilallaan Petäjävedellä.

## Lähteet

## Aiheesta muualla
*Risto Tupamäki Suomen Hippoksen tietokannassa
Tupamäki

**Tupamäki** on sukunimi, joka on muun muassa seuraavilla suomalaisilla henkilöillä:

*Binga Tupamäki (s. 1998), kokoomuslainen poliitikko
*Jussi Tupamäki (s. 1977), jääkiekkovalmentaja
*Mikko Tupamäki (s. 1977), koripallovalmentaja ja koripalloilija
*Olavi Tupamäki (s. 1944), kansanedustaja (SMP, SKYP) ja diplomi-insinööri
*Risto Tupamäki (1957–2019), raviohjastaja ja ravivalmentaja.
Ibn Tulunin moskeija

**Ibn Tulunin moskeija** on Egyptiä hallinneiden tulunidien hallitsijasuvun perustaja Ahmad ibn Tulunin rakennuttama moskeija nykyisessä Kairossa. Rakennuskompleksi on valmistunut vuonna 876 ja se tunnetaan esimerkiksi spiraalin muotoisesta minareetistaan. Nykyisin moskeija on Egyptin vanhin alkuperäisessä ulkomuodossaan säilynyt moskeija.

## Historia

Ibn Tulunin moskeijan rakennutti sen nimen mukaisesti Ahmad ibn Tulun, Egyptin tulunidien hallitsijasuvun perustaja. Ahmad ibn Tulun oli syntynyt nykyisessä Irakissa, joka tuolloin kuului abbasidien kalifaattiin. Abbasidikalifi al-Muttawakkil oli rakennuttanut valtakuntansa pääkaupunki Samarraan moskeijan, jolla oli omintakeinen spiraalin muotoinen minareetti. Minareetti Samarrassa toimi Ibn Tulunin moskeijan minareetin esikuvana. Minareetin alkuperään on tosin myös liitetty jälkipolvien tarina, jonka mukaan se sai alkunsa ibn Tulunin rullattua ajatuksissaan paperin sormensa ympärille. Kun virkamiehet ihmettelivät mitä hallitsija teki, hän selitti nolostuneena suunnittelevansa minareettia.

Moskeija rakennettiin uuteen al-Qattain kaupunkiin, jonka Ahmad ibn Tulun oli rakennuttanut al-Fustatin yhteyteen nykyisen Kairon kaupungin alueella. Moskeija valmistui vuonna 876 ja se on nykyisin Egyptin vanhin alkuperäisessä asussaan säilynyt moskeija. Al-Qattai tuhoutui miltei kokonaan abbasidien murskatessa tulunidien vallan Egyptissä sotaretkellä 900-luvun alussa. Moskeija säästyi kuitenkin lähes koko muun kaupungin tuhonneilta hävityksiltä. Moskeijaan tehtiin huomattavia korjaustöitä vuosina 1296 ja 1299. 1700-luvulla moskeijan tiloista tehtiin tehdas ja vuonna 1814 tilat jaettiin kauppiaille. Suojeltu historiallinen kohde rakennuksesta tuli vuonna 1890.

## Rakennukset
Ibn Tulunin moskeijan rakennuskompleksi käsittää itse moskeijan ja sen ympärillä olevat kolme ulkopihaa. Rakennusten suunnittelu ja koristelu ovat saaneet innoituksensa abbasidien aikaisen Irakin arkkitehtuurista. Moskeijan pihoja halkovat stukkolla koristellut arkadit. Moskeijan spiraalin muotoisessa minareetissa on kolme kerrosta.

## Lähteet

## Aiheesta muualla
Ramat HaSharon

**Ramat HaSharon** () on kaupunki Keski-Israelissa Tel Avivin hallintoalueella. Kaupunki on perustettu alun perin moshavana vuonna 1923 ja vuoden 2017 lopussa sen asukasluku oli 46&nbsp;019. 

## Maantiede
Ramat HaSharon sijaitsee Israelin keskiosassa Tel Avivin kaupungin pohjoispuolella. Kaupunki on osa Tel Avivin nykyistä konurbaatiota, eli yhteen kasvanutta kaupunkialuetta. Kaupunkiin hallinnollisesti kuuluvan alueen pinta-ala on 22&nbsp;km². 

## Historia
Ramat HaSharon perustettiin vuonna 1923, jolloin nykyisen kaupungin paikalla aloitti toimintansa pääasiassa sitrushedelmiä kasvattanut moshava. Sitrushedelmien viennistä tuli huomattavasti hankalampaa toisen maailmansodan aikana, jolloin paikalliset siirtyivät kasvattamaan kasviksia. Vuonna 1947 kaupungin asukasluku oli 1&nbsp;150. Israelin itsenäisyyssota alkoi vuonna 1948 ja sodan jälkeen Ramat HaSharoniin perustettiin Israeliin saapuvien juutalaissiirtolaisten väliaikainen sijoitusleiri. Kaupungin asukasluku kasvoi, kun leirin asukkaat alkoivat vähitellen saada vakinaisia asuntoja. Kaupunki menetti pikku hiljaa maaseutuidyllinsä ja nykyisin Ramat HaSharon on osa Tel Avivin suurempaa rakennettua kaupunkialuetta. 

## Väestö
Ramat HaSharonin asukasluku oli Israelin tilastokeskuksen mukaan vuoden 2017 lopussa 46&nbsp;019. Vuonna 2002 asukasluku oli 35&nbsp;600, vuonna 1970 17&nbsp;600 ja vuonna 1858 8&nbsp;200. 

## Lähteet

## Aiheesta muualla
Celeste

**Celeste** on Maddy Makes Gamesin kehittämä, pikseligrafiikoilla toteutettu tasohyppelypeli. Peli julkaistiin tammikuussa 2018 Linuxille, macOSille, Microsoft Windowsille, Nintendo Switch, PlayStation 4:lle ja Xbox Onelle.

Pelin kehittänyt Maddy Thorson on myöhemmin sulkenut Maddy Makes Gamesin ja perustanut Extremely OK Gamesin koska ei ole enää ainoa kehittäjä.Pelin alkuperäinen version kehitettiin game jam tapahtumassa PICO-8 fantasiakonsolilla.

Matt Makes Games on nimetty uudelleen Maddy Makes Games ja kehittäjä Thorson on vaihtanut etunimekseen Maddy.

## Pelaaminen

Pelin päähenkilö on Madeline, jota pelaaja ohjaa hänen kiivetessään vuorelle ja välttäessään useita kuolettavia esteitä. Celestessä on yli 700 pelikenttää, jotka vaikeutuvat pelin edetessä. Monet tasot ovat todella vaikeita, ja pelaaja joutuu yrittämään niiden läpäisyä monta kertaa uudelleen. Pelihahmolla on kuitenkin loputon määrä elämiä. Tasojen läpäisy vaatii pelaajalta suunnitelmallisuutta ja harjoitusta, ja monet pelitilanteet muistuttavat ongelmanratkaisutehtäviä. Joitain vihollisia pelaaja ei voi voittaa. Madelinen kykyihin kuuluvat juokseminen, seinillä kiipeily, hyppiminen ja lyhyt ilmasyöksy. Kun Madeline kuolee, hän räjähtää erivärisiksi palloiksi.

## Juoni

Nuori nainen nimeltä Madeline on ajautunut elämässään vaikeaan tilanteeseen, ja hän päättää alkaa kiivetä Celeste-vuorta vanhan naisen varoituksista huolimatta. Hän tapaa vuorella vanhuksen, Theo-nimisen kiipeilijän ja hylätyssä hotellissa asuvan Oshiron. Kun Madeline leiriytyy yöksi, hän näkee unen, jossa pimeä versio hänestä tulee peilin läpi estämään häntä kiipeämästä Celestelle. Madelinen pimeä versio tulee Madelinen kiipeilyseuraksi tosimaailmaan, ja myös muut kuin Madeline voivat nähdä hänet.

Pelin alussa pimeä Madeline vaikeuttaa peliä asettamalla esteitä Madelinen tielle, mutta myöhemmin hän alkaakin auttaa Madelinea. Oshiro paljastuu arvaamattomaksi ja vaaralliseksi, koska hänellä on henkisiä ongelmia. Pimeä Madeline auttaakin Madelinea pakenemaan Oshiron hotellista, vaikka Madeline ei itse osaakaan varoa Oshiroa. Pelin puolivälissä Madeline kertoo sairastavansa masennusta, saavansa paniikkikohtauksia ja huolehtivansa paljon.

Pelin lopuksi Madeline tekee pimeän puolensa kanssa sovinnon. Sovinnon jälkeen Madelinesta tulee voimakkaampi: hän pystyy yhden ilmasyöksyn sijaan tekemään kaksi syöksyä peräkkäin.

## Vastaanotto

Celeste sai IGN:n arvostelussa täydet 10/10. Peli sai Game Informerin arvostelussa 9/10.

Pelit-lehden Mikko Lehtola antoi pelin Switch-versiolle 92 pistettä sadasta.

## Galleria

Tiedosto:Celeste screenshot 02.png|Kuvakaappaus pelistä.
Tiedosto:Celeste summit.png|Madeline Celeste-vuoren juurella.


## Lähteet

## Aiheesta muualla

* 
* 
*Pelin virallinen sivusto
Gimbaali

**Gimbaali** tai **kardaani** on kääntyvä tuki, joka mahdollistaa esineen pyörimisen akselin ympäri. Kolmesta kardaanirenkaasta koostuva sarja, joissa kukin on kiinnitetty toisen päälle ortogonaalisilla kääntöakseleilla, voidaan käyttää siten, että sisimpään kardaaneen kiinnitetty esine pysyy riippumattomana sen tukirakenteen pyörimisestä (esim. pystysuorassa ensimmäisessä animaatiossa). Esimerkiksi laivoissa gyroskoopit, laivakompassit, liedet ja jopa juomatelineet käyttävät tyypillisesti kardaanirenkaita pysyäkseen pystyasennossa suhteessa horisonttiin, huolimatta laivan kallistelusta ja keikkumisesta.

**Kardaaniripustusta**, jota käytetään kompassin ja vastaavien kiinnittämiseen, on saanut nimensä italialaisen matemaatikon ja fyysikon Gerolamo Cardanon (1501−1576) mukaan, joka kuvasi sen yksityiskohtaisesti. Cardano ei kuitenkaan keksinyt kardaania eikä koskaan väittänyt niin. Laite on tunnettu antiikin ajoilta lähtien, ja sen on kuvannut ensimmäisen kerran 3. vuosisadalla eaa. Filon Bysanttilainen, vaikka jotkut nykyaikaiset kirjoittajat kannattavatkin näkemystä, jonka mukaan laitteella ei välttämättä ole yhtä tunnistettavaa keksijää. Kardaanisen ripustuksen perinteisempi käyttökohde on kompassin ja lyhtyjen pitäminen vakaassa asennossa keinuvassa vesialuksessa.

## Historia
Gimbaalin kuvaili ensimmäisen kerran kreikkalainen keksijä Filon Bysanttilainen (280–220 eaa.). Filo kuvaili kahdeksansivuista mustepulloa, jossa on aukko jokaisella sivulla. Pulloa voi kääntää niin, että mikä tahansa sivu on ylhäällä ja kynän voi kastaa musteeseen — silti muste ei koskaan valu ulos muiden sivujen aukoista. Tämä saavutettiin ripustamalla musteastia pullon keskelle sarjalla samankeskisiä metallirenkaita. Näin se pysyi paikallaan riippumatta siitä, miten pulloa käännettiin.

## Käyttökohteet

### Kamerat

Kuvausgimbaalit ovat joko kaksi- tai useimmiten kolmiakselisia. Kolmeen suuntaan akseloitu gimbaali minimoi kameran liikkeen niin pituus-, pysty- kuin poikkiakselilla.

Kameran vakauttamisen lisäksi gimbaaleissa voi olla automaattinen kohteen seurantatoiminto, joka helpottaa nopeasti liikkuvan kohteen mukana panorointia. Panorointitoiminto voidaan ohjelmoida myös kohdetta seuraamattomaksi, jolloin gimbaalista on apua myös valokuvauksessa panoraamakuvien ottamisessa.

## Katso myös
*Nivelakseli
*Steadicam
## Lähteet

## Aiheesta muualla
Ein Gev

**Ein Gev** (hepr. עֵין גֵּב‎) on vuonna 1937 perustettu kibbutsi Gennesaretinjärven rannalla Israelissa. Sen asukkaiden elinkeinoja ovat kalastus, matkailupalvelut ja maanviljelys. Ein Gevin asukasluku oli vuoden 2017 lopussa 664.

## Maantiede

Ein Gev sijaitsee Gennesaretinjärven itärannalla kapealla kaistaleella maata järven ja Golanin kukkuloiden välissä. Kukkuloiden puolella kohoaa Golaniin kuuluva Susita-kukkula.

## Historia
Lähellä nykyistä Ein Geviä sijaitsi aikanaan muinainen ''Hippos'' eli ''Sussita''. Paikan vanha arabiankielinen nimi oli *Nuqayb*. Nykyisen Ein Gevin kibbutsin perustivat joukko Saksasta, Itävallasta ja Baltian maista saapuneita juutalaissiirtolaista vuonna 1937. Heidän joukossaan oli muun muassa myöhemmin pitkään Jerusalemin pormestarina toiminut Teddy Kollek. Nimi Ein Gev viittaa vesilähteeseen. Kibbutsi oli eristyksissä. Ainut yhteys muihin juutalaisiin asutuksiin oli vain veneellä Genesaretin yli. Paikka olikin näin varsin altis hyökkäyksille, joita koettiin esimerkiksi Palestiinan arabikapinoiden aikana ennen toisen maailmansodan syttymistä.  

Syyrian tykistö ja ilmavoimat tulittivat Ein Geviä Israelin itsenäisyyssodan sytyttyä vuonna 1948, mutta israelilaisten onnistui pitää paikka hallussaan. Sodan päätyttyä tulitaukoon paikka jäi Israelin hallitsemalle puolelle tulitaukolinjaa, mutta se oli sijaintinsa takia edelleen hyvin uhattu hyökkäysten kannalta. Israel valtasi kuitenkin Golanin kukkulat Ein Gevin yläpuolella kuuden päivän sodan aikana vuonna 1967.

## Talous
Ein Gevin kautta on harjoitettu kalastusta Gennesaretinjärvellä ja nykyisin paikka on myös matkailukohde. Järvellä harjoitetaan esimerkiksi purjeveneilyä ja pesahina paikalla järjestetään vuosittain musiikkifestivaalit. Alueella harjoitetaan myös maataloutta.

## Väestö
Ein Gevin asukasluku oli Israelin tilastokeskuksen mukaan vuoden 2017 lopussa 664.

## Lähteet
Conway

**Conway** voi tarkoittaa seuraavia:

## Paikannimenä

* Conway, kunta Pennsylvaniassa Yhdysvalloissa

## Henkilöitä, Conway sukunimenä

* Anne Conway (1631–1679), englantilainen filosofi
* Elias Nelson Conway (1812–1892), yhdysvaltalainen demokraattipoliitikko ja Arkansas'n kuvernööri
* Hélène Conway-Mouret (s. 1969), ranskalainen poliitikko, senaattori ja ministeri
* Hollis Conway (s. 1967), yhdysvaltalainen korkeushyppääjä
* Jack Conway (1887–1952), yhdysvaltalainen elokuvaohjaaja, -tuottaja ja -näyttelijä
* James Sevier Conway (1798–1855), yhdysvaltalainen demokraattipoliitikko ja Arkansas'n kuvernööri
* John Horton Conway (1937–2020), englantilainen matemaatikko
* Kellyanne Conway (s. 1967), yhdysvaltalainen republikaanien kampanjapäällikkö, strategisti ja mielipidetutkija
* Lynn Conway (1938–2024), yhdysvaltalainen tietojenkäsittelytieteen tutkija, sähköinsinööri, keksijä ja trans-aktivisti
* Mike Conway (s. 1983), brittiläinen kilpa-ajaja
* Sally Conway (s. 1987), brittiläinen judoka
* Samuel Conway (s. 1965), yhdysvaltalainen orgaaninen kemisti
* Thomas Conway (1735–1800), irlantilaissyntyinen Ranskan ja Yhdysvaltain armeijan upseeri
* Tim Conway (1933–2019), yhdysvaltalainen näyttelijä ja koomikko
* Tom Conway (1904–1967), englantilainen elokuva ja radionäyttelijä
* Tommy Conway (s. 2002), skotlantilainen jalkapalloilija

## Henkilöitä, Conway etunimenä

* Conway Twitty, *Harold Lloyd Jenkins* (1933–1993), yhdysvaltalainen country-muusikko

## Kuvitteellisia henkilöitä

* Conway, Pokémon

## Laivoja
* USS Conway (DD-70), alk. *USS Craven*, myöh. *HMS Lewes*, Yhdysvaltain laivaston hävittäjä toisessa maailmansodassa.
Mustamaa (saari)

**Mustamaa** on Virolahden kuntaan kuuluva saari Suomenlahden rannalla. Se sijaitsee Virolahden länsiosassa, lähellä Vehkalahden Kuorsalon ja Tammion saaria. Aiemmin asumattomaan saareen muodostui kylä vasta vuoden 1730 maissa, jolloin sinne asettui asumaan kaksi suursaarelaista.

Mustamaan linnake osallistui talvi- ja jatkosotiin. Saarelta poistettiin raskaat tykit vuonna 1945 valvontakomission määräyksestä, minkä jälkeen sitä pidettiin joitakin vuosia koulutus- ja sitten vartiolinnakkeena. Vuonna 1998 Mustamaalla paljastettiin muistomerkki saarella kaatuneiden muistoksi. Saari on ollut edelleen 2010-luvulla puolustusvoimien hallussa. 

## Lähteet
* A. Tasa: "Mustamaa, saari itäisellä Suomenlahdella." Lastuja Klamin laineilta. Klami-suvun sukuyhdistys r.y. 1993, s.17-19.
Theon talo

**Theon talo** on Rax Rinnekankaan käsikirjoittama ja ohjaama draamaelokuva vuodelta 2015. Hidas puhedraama kertoo ikääntyvästä arkkitehdista  Theosta (Hannu-Pekka Björkman), joka katuu yhtiökumppaninsa (Ville Virtanen) kanssa 1970-luvulla suunnittelemiaan betonielementtilähiöitä. Itäsaksalaiseen kartanoon vetäytyneenä hän päättää suunnitella vielä unelmiensa talon itselleen ja lapsuuden ihastukselleen Claralle (Milka Ahlroth), jonka on tavannut vain kerran.

## Rooleissa

## Vastaanotto
Film-O-Holic.com-elokuvasivuston Pilvi Meriläisen mielestä Theon talon teemat ovat haasteellisia ja monet viitteet jäävät katsojan ratkaistaviksi. Silti hän näkee elokuvassa myös valoisuutta ja huumoria: ”Katsojat naurahtelevat, minäkin. Theon talo yllättää. Ehdottomasti katsomisen arvoinen elokuva.” 

Elokuvaa esitettiin New Yorkissa ennen sen tuomista Suomen ensi-iltaan. *The New York Timesin* arvostelija kirjoitti, että harvaa muuta elokuvaa voi kuvailla yhdistelmäksi höynäytetyn vanhan miehen haaveilua ja luentoa huonosta arkkitehtuurista. Muutkin amerikkalaisarvioijat pitivät elokuvaa outona ja tarinattomana.

## Lähteet
Tom & Jerry: The Ultimate Game of Cat and Mouse!

**Tom & Jerry: The Ultimate Game of Cat and Mouse!** (myös *Tom & Jerry (and Tuffy)*) on Software Creationsin kehittämä ja Hi Tech Expressionsin julkaisema tasohyppely. Peli on julkaistu vuonna  Nintendo Entertainment Systemille ja MS-DOS:lle vuonna 1993.

Peli perustuu *[[Tom & Jerry]]* -animaatioon. 

## Aiheesta muualla
*
Flusytosiini

**Flusytosiini** eli **5-fluorosytosiini** (C4H4N3OF) on pyrimidiinijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä vaikeiden sieni-infektioiden hoitoon. Flusytosiini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Flusytosiini on huoneenlämpötilassa valkoista kiteistä ainetta ja se liukenee veteen. Flusytosiini kulkeutuu sienisolujen sisään sytosiinipermeaasin kuljettamana. Sienten sytosiinideaminaasientsyymi muuntaa flusytosiinin fluorourasiiliksi. Flusytosiini on siis aihiolääke. Fluorourasiili estää sienisolujen RNA:n ja DNA:n biosynteesiä, minkä vuoksi solut eivät kykene jakautumaan ja kuolevat. Yhdiste tehoaa muun muassa *[[Candida]]*-, *[[Cryptococcus]]*- ja *[[Aspergillus]]*-suvun lajeihin. Flusytosiinia käytetään yhdessä Amfoterisiini B:n kanssa vaikeiden hiivasienitulehdusten hoitamiseen. Yhdiste annostellaan kapselina suun kautta tai ruiskeena suoneen.

## Haittavaikutukset
Tyypillisimpiä flusytosiinin aiheuttamia haittavaikutuksia ovat huonovointisuus, oksentelu, ripuli, maksan entsyymiarvojen kohoaminen ja luuydintoksisuudesta aiheutuva valkosolujen liian vähäinen määrä. Flusytosiini voi voimistaa imidatsolisienilääkkeiden haittavaikutuksia.

## Lähteet
Xipe Totec

**Xipe Totec** (nahuatliksi “Meidän nyljetty herramme”) on mesoamerikkalainen kevään ja uuden kasvillisuuden jumala sekä kultaseppien suojelija. Xipe Totecia palvoivat tolteekit ja asteekit. Keväällä maasta nousevan tuoreen kasvuston symbolina jumalalla oli ihmisuhrin nyljetty nahka ”uusi iho”, joka peitti maata keväisin.

Xipe Totecin ensimmäiset kuvat ja patsaat ovat peräisin Xolalpanista, läheltä Teotihuacánia, sekä Texcocosta noin 800–1100-luvuilta. Asteekit omaksuivat hänet jumaltensa joukkoon Axayacatlin (1469–81) hallituskaudella. Vuoden toisen rituaalikuukauden Tlacaxipehualiztlin (“Miesten nylkeminen”) aikana uhripapit tappoivat uhrejaan repimällä näiden sydämet rinnasta. Sitten he nylkivät ruumiit. Nahat värjättiin keltaisiksi ja papit pukivat ne ylleen. Niitä kutsuttiin nimellä teocuitlaquemitl (“kultaiset vaatteet”). Toiset uhrattavat puolestaan kiinnitettiin kehikkoon, ja heidät surmattiin ampumalla heihin nuolia. Heistä valuvan veren uskottiin symboloivan hedelmällisiä kevätsateita. Xipe Totecin kunniaksi lauletuissa hymneissä häntä kutsuttiin nimellä *Yoalli Tlauana* (“Yöllinen juoja”), koska öisin maahan lankesivat vilvoittavat sateet. Hymnit ylistivät Xipe Totecia runsauden symboli Sulkakäärmeen tuojana sekä kuivuuden torjujana.

## Lähteet

## Aiheesta muualla
Orbánin IV hallitus

**Orbánin IV hallitus** on Unkarin 72. hallitus. Vuoden 2018 parlamenttivaalien jälkeen istuva pääministeri Viktor Orbán valittiin jälleen pääministeriksi ja hän pääsi muodostamaan neljännen hallituksensa, joka astui virkaan 18. toukokuuta 2018. Hallituksen muodostavat Fidesz ja sen yhteistyöpuolue Kristillisdemokraattinen kansanpuolue, joista ensin mainitulla on viisi ministeriä ja jälkimmäisellä kaksi ministeriä. Hallituksessa on myös kuusi sitoutumatonta ministeriä.

## Ministerit

## Lähteet

*
Armas Takala

**Armas Aate Takala**  (16. helmikuuta 1887 Suursaari – 21. heinäkuuta 1959 Porvoo) oli kouluneuvos, opettaja, rehtori ja tietokirjailija.

## Henkilöhistoria
Armas Takalan vanhemmat olivat kirkkoherra Matthias Takala ja Adolfina Lovisa Sivenius ja puoliso vuodesta 1908 Hilma Niemelä. Takala tuli ylioppilaaksi Hämeenlinnan lyseosta 1904 ja valmistui filosofian kandidaatiksi 1907. Opintojaan hän täydensi Saksassa 1908 ja 1909–1910. Takala toimi Porvoon yhteislyseossa opettajana vuodesta 1911 ja rehtorina vuodesta 1912, aina vuoteen 1958 asti. Porvoossa hän oli muun muassa kaupunginvaltuuston ja -hallituksen jäsen, samoin kuin hoiti seurakunnallisia luottamustehtäviä. Kirkolliskokouksen jäsen Takala oli kolmeen otteeseen. Hän sai kouluneuvoksen arvonimen vuonna 1951.

## Julkaisuja
* *Suomen yliopisto ja suomalaisuus*, 1908, Suomalaisen nuijan julkaisuja 3. 
* *Suomalainen kirjallisuus ulkomaiselle yleisölle esiteltynä*, 1909, julkaisussa * Aika*, ss. 592–602 
* *Suomalaisuuden työ ja suomalainen talonpoika*, 1910, julkaisussa * Aika*, ss. 505–524 
* *Jumala ja ihmiselämä: kirjeitä uskonnosta pojalleni*, 1916
* *Kristillisyys ja taide: kristillisen taideseuran esitelmiä 2*, 1920, Ilmari Krohn, Sylvi Laaksovirta, Armas Takala
* *Porvoon suomalaisen kansakoulun vaiheita 1882–1939*, 1932
* *Porvoon raittiusseuran 50-vuotistaipaleelta 25.11.1934: juhlapuhe*, 1934
* *Karjalan pakolaisten joulu*, 1937, toim. P. Palosaari, A. Takala.
* *Jeesus historian henkilönä*, 1938
* *Erään runoilijan yksityiskatekismus*, 1957

## Lähteet
Heavy traffic – kuumat paikat

**Heavy Traffic – kuumat paikat** on  Ralph Bakshin käsikirjoittama ja ohjaama aikuisille tarkoitettu pitkä animaatioelokuva vuodelta 1973. Robert Crumbin sarjakuvahahmoon perustuvalla elokuvalla *[[Fritz – kova kolli]]* (1972) tunnetuksi tullut Bakshi ja tuottaja Steve Krantz tekivät sen jälkeen tämän elokuvan, jossa käytetään piirrettyjä ihmishahmoja. Niiden takana Bakshi käyttää elokuva- ja valokuvataustoja, ja aivan lopussa elokuva muuttuu animaatiosta näyttelijöiden esittämäksi näytelmäelokuvaksi.

## Juoni
Sarjakuvantekoa opetteleva nuorukainen Michael Corleano lähtee kotoaan saamaan vaikutteita oikeasta elämästä. Hän kohtaa New Yorkin tyypillisä hahmoja: juutalaisen äidin, italialaisen isän, transvestiitin ja prostituoituja. Päähahmon nimen lisäksi tarinassa on muitakin Kummisetä-elokuvien vaikutteita.

## Tuotanto
Elokuvan piti alun perin pohjautua Hubert Selbyn romaaniin *Pääteasema Brooklyn*, mutta elokuvaoikeuksia koskeva sopimus purkautui.

## Vastaanotto
*Helsingin Sanomien* Jussi Karjalainen kirjoitti elokuvan tv-esityksen alla 1993 sen juonen olevan episodeista koostuva ”pötkö”. Elokuvan tunnelmaa hän piti hyvänä, mutta kokonaisuus ei kuitenkaan ole oikein osiensa summa.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Kert Kingo

**Kert Kingo** (s. 5. maaliskuuta 1968 Viro) on virolainen poliitikko. Kingo valittiin riigikoguun vuoden 2019 vaaleissa. Kingo aloitti 16.5.2019 ja lopetti 23.10.2019 Ratasin toisen hallituksen ulkomaankauppa- ja informaatioteknologiaministerinä. Kingo edustaa Viron konservatiivista kansanpuolue EKRE:ä. Kingo toimii myös EKRE:n korruptionvastaisen toimikunnan johtajana, sekä toimii EKRE:n Tarton- ja Jõgevamaan alueen johtajana. Kingo erosi itse ministerinvirastaan 23.10.2019 syytettynä Riigikogulle valehtelusta.

## Koulutus
Kingo kävi Kõrvekülan klassisessa peruskoulussa. Kingo jatkoi myöhemmin Tarton musiikkilukiossa. Kingo valmistui Tallinnan Yliopiston oikeustieteellisestä tiedekunnasta vuonna 2001. Kingo aloitti opiskelun Viron yrittäjyyskorkeakoulussa. Kingo opiskelee pääaineena talousjohtamista ja tekee maisterintutkintoa. 

## Vaalit
*Viron kuntavaalit 2017: 60 ääntä
*Riigikogun vaalit 2019: 1082 ääntä

## Lähteet
Syöpäkasvainten luokitus

**Syöpäkasvainten luokitus** on joukko tieteellisiä järjestelmiä, jotka kuuluvat patologian alaan, mutta näitä käytetään hyödyksi enenevässä määrin syöpätaudin hoidon valinnassa.

Syöpiä eli pahanlaatuisia kasvaimia nimetään lähtevän elimen mukaan: Esimerkiksi epiteelistä lähtevä syöpä on karsinooma, tukisolukosta lähtevä on sarkooma ja imukudoksesta lähtevä syöpä on lymfooma; verta muodostavan elimen kudossyöpä on tavallisesti leukemia. Näitä on kaikkia eri tyyppejä. Syöpiä voidaan luokitella myös erilaistumisasteen mukaan. Mikäli syöpä on hyvin erilaistunut eli muistuttaa lähtökudosta, sen hoidolla on yleensä parempi ennuste. Huonosti erilaistuneiden syöpien tutkimus ja hoito on vaikeaa, ja joskus ei lähtöelintä saada lainkaan selville edes ruumiinavauksessa.

Solukon liikakasvun variaatioihin kuuluu hyperplasia, joka on vain normaalin solukon lisääntynyttä kasvua esimerkiksi raskauden aikana, metaplasia, joka on normaalin solukon ilmaantuminen väärään kohtaan, dysplasia, johon liittyy solukon muodon tai koon vaihtelun kasvua mutta ei mitoosin häiriöitä, sekä anaplasia, joka tarkoittaa jo pahanlaatuista kasvainta.  

Yksi tapa luokitella syöpiä on niiden eritys. Syöpäsolut voivat erittää esimerkiksi hormoneja tai muita merkkiaineita.  

Karsinoomien diagnostiikassa on käytössä luokitus vakavuusasteen mukaan. Esimerkiksi kohdunkaulan irtosolunäyte on luokiteltu roomalaisin numeroin I–V, jossa I tarkoittaa normaalilöydöstä, II hieman poikkeavaa mutta ei pahanlaatuisuuteen viittaavaa, esimerkiksi tulehduksellisesti tavattavaa, III on jo epäilyttävä, IV todennäköinen karsinooma ja V varma karsinooma. Luokkaa 0 käytetään joskus merkityksessä "ei edustava näyte". 

Gradus taas tarkoittaa erilaistumisastetta. Nämä kulkevat roomalaisin numeroin I–III tai I–IV siten, että I on hyvin erilaistunutta syöpäkudosta ja siten ennusteeltaan paras, gradukset III ja IV ja  ovat huonosti erilaistuneita.

Graduksen rinnalla käytetään karsinoomissa stage-leviämisasteluokitusta. Tavallisin niistä on TNM-luokitus. Tässä T tarkoittaa itse tuumoria, N paikallisia imusolmukkeita ja M metastaaseja eli etäpesäkkeitä. T2N1M0 tarkoittaa esimerkiksi, että kasvain on levinnyt hieman lähtökudoksensa ohi tai on kasvanut tietyn koon yli, on levinnyt lähimpiin esimerkiksi pariin imusolmukkeeseen eikä etäpesäkkeitä ole. Esimerkiksi paksunsuolen syövässä on käytössä tästä hieman poikkeava Dukes-luokitus, jossa Dukes A on vähiten levinnyt, Dukes D eniten.    
 
## Lähteet
Maija Taka

**Maija Taka**, o.s. **Tanner** (25. maaliskuuta 1912 Sortavala – 19. joulukuuta 1984 Thaimaa) oli lääkäri, joka julkaisi ja suomensi tietokirjoja ja muistetaan myös pakinoitsijana ja terveyskasvattajana. 
 
## Henkilöhistoria
Maija Takan vanhemmat olivat Väinö Tanner ja Linda Anttila ja puoliso vuodesta 1940 prokuraattori Osmo Verneri Taka. Maija Taka tuli ylioppilaaksi 1930 ja valmistui lääketieteen lisensiaatiksi 1940. Master of Public Health -tutkinnon Taka suoritti Kalifornian yliopistossa Berkeleyssä 1959. Hän toimi vt. kunnanlääkärinä Vihdissä, Heinolassa, Virroilla ja Urjalassa 1939–1943, Marian sairaalan lastentautiosaston vt. apulaislääkärinä 1944, yksityislääkärinä 1944–1958 sekä vuodesta 1975 ja Helsingin kaupungin terveysviraston apulaishygieenikkona 1958–1975. *[[Terveydenhoitolehti|Terveydenhoitolehden]]* toimittaja Taka oli vuodesta 1947 ja kirjoitti lehteen pakinoita, lääkäripalstaa hän piti myös mm. *[[Kotiliesi|Kotiliedessä]]*, samoin kuin esiintyi luennoitsijana monissa eri tilaisuuksissa.

## Julkaisuja
* *Olisiko lääkkeistä apua?*, 1945
* *Nuori äiti: lääkärin neuvoja nuorelle äidille*, 1948
* *Velvollisuus ja rakkaus: lääkäriromaani*, 1952, Frank G. Slaughter, suom. Maija Taka, Osmo Taka
* *Rintamalääkäri*, 1953, Frank G. Slaughter, suom. Maija Taka, Osmo Taka
* *Mahahaava: sen synty ja hoito*, 1954, Björn Lindholmer, suom. Maija Taka
* *Allergia: sen synty ja hoito*, 1954, Åke Nilzén, suom. Maija Taka
* *Sukupuolielämä*, 1955, J. Fabricius-Møller, suom. Maija Taka
* *Sokeritauti: sen synty ja hoito*, 1956, Yngve Larsson, suom. Maija Taka
* *Korkea verenpaine: sen synty ja hoito*, 1956, Lars Werkö, suom. Maija Taka
* *Kodin terveys*, 1957
* *Lepo ja virkistys*, 1958
* *Perheen suuri lääkärikirja: kodin käsikirja*, 1960, suomalaiset toimittajat Olli Heinivaara, Maija Taka, Jaakko S. Tola

## Lähteet

## Aiheesta muualla
* *Hissi, bussi ja vessa ihmiskunnan vitsauksia. 60 vuotta tänään.* Helsingin Sanomat, 25.3.1972, s. 11.
Timo Kuosmanen

**Timo Kalevi Kuosmanen** (s. 8. toukokuuta 1974 Joensuu) on suomalainen kauppatieteen tohtori ja taloustieteilijä. Hän toimii Turun yliopiston taloustieteen professorina.

Kuosmanen tuli ylioppilaaksi Niinivaaran lukiosta (1993). Hän opiskeli ripeästi Joensuun yliopistossa yhteiskuntatieteen maisteriksi (taloustiede, 1996) ja jatkoi Helsingin kauppakorkeakoulussa, josta valmistui kauppatieteen tohtoriksi (2001). Hänen englanninkielinen väitöskirjansa oli otsikoitu *The role of production assumptions in data envelopment analysis*. Hän on ollut Joensuun yliopiston (nykyisen Itä-Suomen yliopiston) dosentti vuodesta 2005. 

Hän työskenteli Tanskassa Kööpenhaminan yliopiston apulaisprofessorina vuonna 2001, ja  Alankomaissa Wageningenin yliopiston apulaisprofessorina vuosina 2002–2006. Tämän jälkeen hänet nimitettiin  Maa- ja elintarviketalouden tutkimuskeskuksen (MTT) määräaikaiseksi taloustieteen tutkimusprofessoriksi (2007–2011). ja edelleen Helsingin kauppakorkeakoulun, nykyisen Aalto-yliopiston kauppakorkeakoulun vakinaiseksi professoriksi elokuussa 2009. Hän siirtyi Turun yliopiston kauppakorkeakoulun taloustieteen professoriksi vuona 2022.

Kuosmanen on tutkinut erityisesti tuotanto-, kulutus- ja investointipäätösten mallintamista ilman rajoittavia funktiomuotoa koskevia etukäteisoletuksia. Kuosmasen kehittämiä menetelmäinnovaatioita on sovellettu muun muassa maatalouden, pankki-, koulutus-, energia-, ympäristö-, kuljetus- ja palvelusektorien tuottavuuden ja tehokkuuden arviointiin.

Helsingin Sanomat uutisoi huhtikuussa 2019 Kuosmasen kuuluvan julkaisujensa osalta kansainvälisesti viitatuimpien Suomessa työskentelevien tieteentekijöiden ryhmään (luokassa Liiketaloustieteen erityisalat). Pohjana Helsingin Sanomien artikkelin väitteelle oli Turun yliopiston sosiologian professori Osmo Kivisen ja tutkija Juha Hedmanin huhtikuussa 2019 suomalaisessa Tiedepolitiikka-lehdessä julkaistu yhteiskunta-, kasvatus- ja taloustieteilijöitä käsittelevä selvitys, jossa käytettiin vertailuperusteena Web of Sciencen h-indeksiä.

## Lähteet

## Aiheesta muualla
*Timo Kuosmasen Google Scholar -profiili  (scholar.google.com)
*Timo Kuosmanen  (researchgate.net)
*Timo Kuosmanen. Research output  (ideas.repec.org)
Gamora

**Gamora** on kuvitteellinen hahmo, joka esiintyy Marvelin sarjakuvissa. Hahmon on luonut Jim Starlin. Gamora on Thanoksen adoptiotytär ja hänestä tuli myöhemmin uusien Galaksin Vartijoiden jäsen.

## Gamora muissa medioissa
### Marvel Cinematic Universe
Zoë Saldaña näyttelee Gamoraa Marvel Cinematic Universen elokuvissa *[[Guardians of the Galaxy]]* (2014), *[[Guardians of the Galaxy Vol. 2]]* (2017) ja **' (2018), sekä vaihtoehtoisesta aikajanasta tullutta Gamoraa elokuvissa **' (2019) ja *[[Guardians of the Galaxy Vol. 3]]* (2023).
*Cynthia McWilliams ääninäyttelee yhden vaihtoehtoisen universumin varianttia Gamorasta Disney+-animaatiosarjassa *[[What If...? (animaatiosarja)|What If...?]]* (2021–2024). Tämä variantti esiintyi ensi kerran ensimmäisen tuotantokauden päätösjaksossa ”Mitä jos... Seuraaja rikkoisi valansa?”, missä hän oli tappanut Thanoksen, ottanut tämän haarniskan ja miekan itselleen, sekä rakentanut Tony Starkin ja Eitrin avulla laitteen nimeltä Ikuisuusmurskain, Ikuisuuskivien tuhoamiseksi. Seuraaja värväsi hänet yhdeksi Multiversumin Vartijoista pysäyttämään kaikki Ikuisuuskivet haltuunsa saaneen Ultronin variantin. Tämän Gamoran variantin alkuperätarina kerrottiin toisella tuotantokaudella, jaksossa ”Mitä jos… Rautamies tunkeutuisi Suurmestari-kilpailuun?”, jossa hänet lähetettiin New Yorkin taistelun jälkeen tappamaan Sakaariin päätynyt Stark. Kisatessaan Suurmestaria vastaan, Stark suostutteli Gamoran kääntymään Thanosta vastaan. Vapauduttuaan, he matkustivat Thanoksen luokse Sanctuaryyn, ja Gamora käytti Topazilta, Suurmestarin palvelijalta, varastettua sulatussauvaa tappaakseen Thanoksen. Oheismateriaalissa variantin nimi on **Soturi-Gamora** ().

## Lähteet

## Aiheesta muualla
*Gamora Marvelin virallisilla sivuilla
Coatlicue

**Coatlicue** ("Käärmehame") on asteekkien maan ja tulen jumalatar sekä jumalten äiti. Hän on joissain legendoissa lisäksi Ometeotlin feminiininen aspekti. Coatlicuea kutsutaan myös nimillä **Teteoinnan** (“Jumalten äiti”) ja **Toci** (“Isoäitimme”). 

Kuvataiteessa Coatlicue esitetään pelottavan näköisenä. Hänen hameensa koostuu käärmeistä ja kaulanauha ihmisuhrien sydämistä, katkaistuista käsistä sekä pääkalloista. Jumalattaren käsissä ja jaloissa on terävät kynnet. Jumalatar symboloi maata sekä luovana että tuhoavana voimana. Coatlicuen kahtalainen luonne näkyy selvästi häntä esittävissä kuvissa ja veistoksissa: kasvot koostuvat kahdesta käärmeestä, joilla on torahampaat, hameen käärmeet viittaavat hedelmällisyyteen, riippuvat rinnat siihen, että hän on ruokkinut monia, julma kaulanauha tarkoittaa, että hän ravitsee itseään vainajilla, aivan kuten maa, joka hyödyntää kaiken, joka kuolee. Coatlicue oli verenhimoinen, jatkuvasti uhreja vaativa jumalatar, joka tuli kylläiseksi vain ihmisten lihasta ja verestä. Asteekkien pitikin jatkuvasti käydä kukkaissotia, jotta saataisiin riittävästi vankeja uhrattavaksi.

Coatlicue oli pilvikäärmeen ja metsästyksen jumalan Mixcoatlin vaimo, ja hän alkoi taianomaisesti odottaa Huizilopochtlia, kun höyhenpallo putosi hänen viereensä. Jumalatar pisti sen poveensa ja havaitsikin myöhemmin olevansa raskaana. Uutiset Coatlicuen raskaudesta kuitenkin suututtivat hänen silloiset lapsensa, neljäsataa poikaa ja tytärtä, jotka päättivät, että heidän kunniattoman äitinsä oli kuoltava. Mutta syntymätön Huizilopochtli neuvoi äitiään pakenemaan luolaan. Kun kaikki neljäsataa lasta hyökkäsivät synnyttävän äitinsä kimppuun, syöksyi Huizilopochtli kohdusta ja surmasi useita vanhempia sisaruksiaan. Muut hyväksyivät pian Huizilopochtlin ylemmyyden, ja jopa maissin jumala Xipe Totec luovutti Huizilopochtliille maissin herruuden.

## Lähteet
* Cotterell, Arthur: Maailman myytit ja tarut. WSOY 1996. 
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
We Are Not Your Kind

**We Are Not Your Kind** on yhdysvaltalaisen metalliyhtye Slipknotin albumi. Albumi on järjestyksessään yhtyeen kuudes ja se julkaistiin 9. elokuuta 2019. Albumin ensimmäinen single "Unsainted" julkaistiin musiikkivideon kera 16. toukokuuta 2019. Toinen single "Solway Firth" julkaistiin niin ikään musiikkivideon kanssa 22. heinäkuuta 2019. Kolmas single "Birth of the Cruel" julkaistiin vielä 5. elokuuta 2019. Albumi on yhtyeen ensimmäinen julkaisu
ilman pitkäaikaista lyömäsoittaja Chris Fehniä, joka sai potkut maaliskuussa 2019. Hänen tilalleen hankittiin uusi lyömäsoittaja jonka henkilöllisyyttä ei kuitenkaan kerrota.

## Tausta
Kitaristi Jim Rootin mukaan albumin tekemiseen on käytetty eniten aikaa kaikista Slipknotin albumeista ja yhtye ei halunnut panostaa liikaa singleihin vaan he halusivat tehdä albumista mahdollisimman kokonaisvaltaisen ja laadukkaan kuuntelukokemuksen. Lisäksi laulaja Corey Taylorin mukaan albumi tulee olemaan energialtaan "kypsyneempi" versio Iowasta.

## Kappaleet

## Kokoonpano
* (#0) Sid Wilson – DJ, koskettimet
* (#4) Jim Root – kitara
* (#5) Craig Jones – samplet, koskettimet
* (#6) Shawn Crahan – perkussiot, taustalaulu
* (#7) Mick Thomson – kitara
* (#8) Corey Taylor – laulu, murina
* Jay Weinberg - rummut
* Alessandro Venturella – basso

### Vierailijat
* Chris Fehn – perkussiot ja taustalaulu kappaleessa "All Out Life"
* Angel City Chorale – kuorolaulu kappaleessa "Unsainted"
* Kat Primetau – taustalaulu kappaleessa "Death Because of Death"

### Lisähenkilöstö
* Greg Fidelman – tuotanto, musiikkitekniikka
* Greg Gordon – musiikkitekniikka
* Sara Killion – musiikkitekniikka
* Paul Fig – musiikkitekniikka
* Bo Bodnar – musiikkitekniikan avustaja
* Chaz Sexton – musiikkitekniikan avustaja
* Joe Berresi – miksaus
* Jun Murakawa – miksauksen avustaja
* Dan Monti – musiikkieditointi
* Bob Ludwig – masterointi
* Michael Boland – design
* Alexandria Crahan-Conway – valokuvaus

## Arvostelut
* AllMusic:  
* Consequence of Sound: A
* The Guardian: 
*Imperiumi.net: 9/10
* The Independent: 
* Inferno: 
*Kaaoszine: 7/10
* Kerrang!: 
* Metacritic: 89/100
* Metal Hammer: 
* NME: 
* Pitchfork 6.7/10
* Soundi: 
*V2.fi: 

## Listasijoituksia

## Lähteet